b'\n_START_ARTICLE_\nCaramoan\n_START_SECTION_\nTurismo\n_START_PARAGRAPH_\nNaging tanyag ang Tangway ng Caramoan sa industriya ng turismo sa nakalipas na mga taon. Pagkaraang ipinakita sa mga balita at mga palatuntunang telebisyong lokal, ang mga manlalakbay na mga lokal at banyaga ay nagsimulang libutin ang mga birheng dalampasigan ng tangway._NEWLINE_Kabilang sa mga pupuntahang turismo sa bayan ay ang Pambansang Liwasan ng Caramoan, at mga Baybayin ng Centro at Gota, kung saang kabilang sa mga gawain ay pagsisisid, paglalangoy, snorkeling at panggagalugad ng mga yungib (spelunking).'